o
HENGEN LAHJAT - JOHN PAUL JACKSON
LISÄÄ PYHÄ HENKEÄ 1/2
Rukoillaan. Puhun teille monista eri asioista.
Isä, kiitos kaikesta, mitä teet ja mitä olet meissä tehnyt.
Luotamme Sinuun. Olet maailman valo. Olet valomme.
Olet elämämme. Kiitämme Sinua.
Olemme kiitollisia Sinulle. Anna meille viisautta ja ymmärrystä.
Johdata keskustelujamme ja puheitamme tänä iltana.
Pyydämme tätä Jeesuksen pyhässä nimessä, aamen.
2. Moos. 33:ssa Mooses puhuu kolme kertaa -
lähellä oleville Jumalasta.
Jumala oli puhunut Moosekselle mielisuosiostaan.
Jos Jumala vakuuttaisi meille mielisuosiotaan, -
joku voisi sanoa: "Hyvä, haluan miljoona euroa" -
tai "Haluan uuden auton ja talon."
"Tätä haluan, jos mielisuosiosi lepää ylläni."
Mooseskin halusi jotakin.
Hän ei kuitenkaan halunnut materiaalisia asioita.
Jae 13: "Jos olen saanut armon edessäsi, osoita minulle tiesi."
"Osoita minulle tiesi, jotta tulisin tuntemaan Sinut."
Muilla kerroilla hän pyytää: "Osoita minulle kirkkautesi" -
ja "Anna läsnäolosi kulkea kanssamme."
Ne liittyvät Jumalan ilmestymiseen.
Tahdon tänään avata uuden näkökulman Jumalan teihin.
Aion lukea raamatunjakeita ja jotakin, -
mitä luin harjoittelijoille aamulla.
Se on uuden kirjani toinen luku.
Sen työnimi on Unelmia ja sanomia ikuisuudesta.
Tahdon sinun kuvittelevan, -
että Herra tulee luoksesi ja antaa sinulle laatikon.
Laatikko on lahja.
Se on hyvin erikoinen lahja.
Mitä jos Luojalla olisi jotakin, jota Hän voisi antaa meille?
Se olisi jotakin niin henkilökohtaista ja mullistavaa, -
että lahjan antohetkellä tuntisimme sen ja sen vaikutuksen meihin.
Saisimme varmuuden siitä, että tulisimme tuntemaan lahjan -
kaikkein aidoimmalla tavalla.
Tulisimme tuntemaan ja omaksumaan lahjan perinpohjin.
Lahja valmentaisi meitä tuntemaan Luojan syvemmin kuin koskaan.
Lahja avaisi meille unia, näkyjä, ilmestyksiä, -
tulkintoja, muutoksia, siirtoja, hurmostiloja, -
hengellistä näkökykyä, ymmärrystä, tietoa ja kokemuksia.
Edellytyksenä olisi lahjan vastaanottaminen.
Mitä jos lahja olisi osa Luojaa?
Hän antaisi sinulle itsestään osan.
Hän antaisi sinulle itsensä syvimmän olemuksen.
Kuvittele, että tämä näkymätön olemus -
sisältäisi osasia ja pirstaleita Luojasta -
ja että Hän haluaisi palavasti antaa niitä sinulle.
Lahjan kautta silmiesi eteen avautuisi hengellinen sota.
Jumalan voima virtaisi kauttasi, niin että sairaita parantuisi.
Pahat henget karkkoaisivat sanasi voimalla.
Kuvittele, millaista olisi saada sellainen lahja.
Kukaan ei pystyisi valehtelemaan sinulle.
Tietäisit totuuden. Pystyisit erottamaan pyhän maallisesta, -
arvokkaan halpamaisesta ja puhtaan epäpuhtaasta.
Huomaisit, että lahja on hengellinen opas, -
joka ohjaa ja johtaa kaikkeen totuuteen.
Huomaisit, että kaikkitietävän ohjaus on parasta laatuaan.
Lahjan ansiosta tuntisit toisen henkilön hengen -
jo ennen kuin olisi vaihdettu sanaakaan.
Kun alkaisit luottaa lahjaan, alkaisit tunnistaa kehotuksia: -
"Mene tuonne", "Lähde nyt", "Puhu tuolle ihmiselle", -
"Mene kotiin eri tietä", ilman että epäröinnille jää sijaa.
Tämän lahjan saamiseen liittyisi kuitenkin yksi juju.
Se olisi tämä: -
Lahja pitää päästää asumaan sisällemme.
Koska lahja tuli Jumalan syvimmästä ja herkimmästä paikasta, -
Hänet pitäisi päästää kaikkein yksityisimpään tilaan, -
syvimpiin ja herkimpiin paikkoihin.
Ulkoinen minämme alkaa näivettyä ja kuolee pois.
Miten ikuinen voi elää kuolevaisessa?
Hänen on löydettävä meissä sitä syvempi asuinpaikka.
Voisiko Hän asua sielussa?
Ikuisuus ei voi elää siellä, -
minkä maalliset houkutukset voittavat niin helposti puolelleen.
Henki on syvin olemuksemme. Hänen täytyy valita se asuinpaikakseen.
Hän on ikuinen Henki. Henki voi elää vain hengessä.
Ikuisuuden olemus asuu siellä, -
mikä on lähinnä hengellistä ilmapiiriä, josta se tulee.
Hän elää hengessä, joka viettää ikuisuuden Hänen kanssaan.
Henki puhuu hengelle. Henki ymmärtää henkeä.
Henki tunnistaa hengen. Tämä on hengellinen laki.
Kerrottuaan tämän Hän vetäytyy ja antaa sinun astua esiin.
Hän odottaa, että Jumalan kuvaksi luotu ottaa vastaan -
ikuisuuden hengellisen olemuksen asumaan sisälleen.
Syvyys kutsuu syvyyttä. Elämä synnyttää elämää.
Muutumme, kun Hän tekee hengestäsi kotinsa.
Miten hengessä on tilaa niin suurelle Jumalalle?
Sisimpämme pitää muuttua huomattavasti.
Hän ilmoittaa, että hengellinen talo on pieni ja heikko.
Hän kertoo, että vahva henki sallii Hänen tehdä enemmän -
kuin heikko henki.
Hän kertoo, että Häntä estävät vain ne rajoitteet, -
jotka me asetamme omalle hengellemme.
Hän neuvoo, että voimme vahvistaa henkeämme rukoilemalla.
Hän antaa ymmärrystä rukouksen voimasta -
ja etenkin rukouksesta Hengessä.
Olemus opettaa rukoilemaan ja antaa halun rukoilla.
Hän opettaa, miten voimme rukoilla enkelten kielillä.
Hän opettaa, että kun looginen maailma ei rajoita rukouksiamme, -
henkemme kasvaa räjähdysmäisesti.
Hän kysyy, suostummeko rukoilemaan näin, -
jotta hengellinen talomme rakentuu ja kasvaa.
Ikuisuudentoivomme pitää vahvistua.
Siitä pitää tulla vankkumaton.
Sen pitää kytkeytyä Häneen, -
niin että voimme käyttää Hänen ominaisuuksiaan.
Hän auttaa meitä monin eri tavoin.
Hän johdattaa meitä juuri oikeiden ihmisten luo.
Hän antaa ratkaisuja ongelmiin, rukoilijoita, lahjoja ja resursseja
Meiltä odotetaan vastavuoroisuutta.
Hän pitää huolen nykyisistä tarpeistamme -
mutta myös kaikista tulevista tarpeista.
Jos Hän kerran on ikuinen, Hän näkee ajan rajoitusten ulkopuolelle
Hän näkee tulevat tiemme.
Tämä on tulosta siitä, että olemme yksi Henki Hänen kanssaan.
Hän puhuu meille jatkuvasti.
Ykseys ei tarkoita samuutta tai samankaltaisuutta.
Ykseys tarkoittaa sellaista syvää yhteyttä, -
että saamme asua Hänessä ja Hän asuu meissä.
Se alkaa sydämemme sopukoista.
Hän antaa läsnäolonsa salaisuuden.
Hänen Henkensä alkaa kasvaa ja vetää meitä Hänen puoleensa.
Aloitamme ikuisen elämän.
Hänen Henkensä läsnäolossaan opimme perusasioita.
Opimme elämään Hänessä niin, että Hän on meissä.
Meistä tulee yksi, niin kuin miehestä ja naisesta tulee yksi.
Meistä tulee morsian. Opimme kuulemaan Hänen äänensä.
Alamme tuntea Häntä yhä syvemmin.
Alamme ymmärtää Hänen tekojaan.
Ykseys on myös sitä, että pystymme tunnistamaan Hänen työnsä -
omassa elämässämme ja ihmiskunnassa yleensä.
Alamme peljäten kunnioittaa Häntä -
ja palvoa, rakastaa ja ylistää Häntä.
Tätä lahjaa Hän tarjoaa meille.
Hän on tarjonnut sitä sinulle.
Luin tekstin tiettyä tarkoitusta vasten.
Tahdon avata teille Pyhää Henkeä aivan uudella tavalla.
Haluan teidän ymmärtävän, että Hän haluaa tehdä asioita, -
joita et ikimaailmassa arvaisi.
Haluan teidän ymmärtävän, että Pyhä Henki on jotakin niin suurta.
Hän ei saa kuitenkaan olla se, sillä rajoitamme itseämme, -
niin ettemme täysin luota Häneen tai ymmärrä Häntä.
Rajoitamme uskoa siihen, että Hän voisi täyttää meidät kokonaan.
Joku saattaa miettiä, missä raamatunkohdassa sanotaan näin.
Mainitsen raamatunkohdat kirjassani.
Luen Joh. 14:17:stä: -
"totuuden Hengen, jota maailma ei voi ottaa vastaan," -
"koska se ei näe eikä tunne Häntä."
"Te tunnette Hänet, sillä hän pysyy tykönänne ja on teissä oleva."
Jeesus sanoi tässä opetuslapsille jotakin hyvin tärkeää.
"Pyhä Henki on tykönänne ja on teissä oleva."
Niissä on suuri ero.
Aiemmin samassa luvussa, jakeessa 10, Jeesus puhui Isästä.
"Etkö usko, että minä olen Isässä, ja että Isä on minussa?"
"Minä olen Isässä, ja että Isä on minussa."
Emme tavallisesti mieti, mitä se tarkoittaa.
Jeesus oli maan päällä ja sanoi: "Minä olen Isässä."
Hän ei sanonut olleensa Isässä ennen tänne tuloaan.
Hän sanoi: "Minä olen".
Samoin Jumala sanoi Abrahamille: "Minä olen se, joka minä olen."
Minä olen nyt menneisyydessä, minä olen nyt tässä hetkessä -
ja minä olen nyt tulevaisuudessa.
Minä olen kaikissa ajoissa samanaikaisesti.
Hän sanoi olevansa elävien eikä kuolleiden Jumala.
Jos Hän on Abrahamin, Iisakin ja Jaakobin Jumala, -
miten Hän voi sanoa, ettei Hän ole kuolleiden Jumala?
Jos ymmärtää Hänen ikuiset ominaisuutensa, -
voi ymmärtää, että Hän on nykyhetki ja menneisyys -
ja että he ovat yhä elossa.
Hän on läsnä tässä hetkessä ja samaan aikaan tulevaisuudessa -
lastenlastenlastenlasten- lapsiemme kanssa.
Meistä liian monet pitävät ikuisuutta sellaisena, -
että Jumala oli menneisyydessä, on nyt ja on tulevaisuudessakin.
Jumala jatkaa olemassaoloaan sen jälkeen kun kuolen.
Se ei suinkaan ole ikuisuutta. Se on iäti kestävää.
Enkelit ovat iäti kestäviä. He eivät ole ikuisia.
Ikuisuus tarkoittaa sitä, että joku on aina ollut ja on aina oleva.
Iäti kestävä on ollut olemassa luomishetkestään asti.
Iäti kestävä on eri asia kuin ikuinen.
Me emme ole ikuisia, mutta olemme iäti kestäviä.
Siksi Jeesus sanoi, että meillä on iäti kestävä elämä.
"Sillä, joka uskoo minuun, on iäti kestävä elämä."
Näin sanotaan alkukielellä Joh. 3:16:ssa.
Täytyy siis ymmärtää, että ikuisuus ulottuu ajan ulkopuolelle.
Puhutaan siitä myöhemmin, sillä täksi kerraksi olen varannut muuta.
Tahdon puhua tänään Pyhästä Hengestä.
En nyt mene asioiden edelle.
Jeesus sanoi: "Minä olen Isässä, ja Isä on minussa."
Isä on taivaassa ja Jeesus oli maan päällä.
Miten se toimii?
Hän ei sanonut olleensa Isän luona ja palaavansa sinne takaisin.
Jättikö Jumala valtaistuimensa ja tuli maan päälle, -
asumaan Poikaansa?
Kuka silloin hallitsee maailmankaikkeutta?
Jos Hän olisi jättänyt valtaistuimensa, -
jonkun suuremman olisi pitänyt ottaa se haltuunsa.
Se tarkoittaa tätä. Havainnollistan sen taululla.
Meillä on siis Isä.
Näkyykö taakse asti? Jos Diana näkee, kaikki näkevät.
Diana on taaimpana.
Täällä maan päällä on Poika.
Miten Isä pääsee Poikaan?
Helposti.
1. Kor. 2:10-11: -
"Henki tutkii kaikki, Jumalan syvyydetkin."
"Hän ilmoittaa ne meille."
Jumalan syvimmät, intiimeimmät, herkimmät osat, -
salaisuudet, piilotetut asiat, pinnan alla olevat asiat.
Pyhä Henki etsii ne ja ilmoittaa ne meille.
Paavali jatkaa, että vain henki ymmärtää hengellisiä asioita, -
sillä luonnollinen ihminen ei ota vastaan hengellisen ihmisen asioita
Jumalan Henki on Isässä.
Jeesus sanoi, että Hänen pitää mennä pois, -
sillä muuten Pyhä Henki ei voi tulla.
Hänen mukaansa Pyhä Henki voi olla kaikkialla samanaikaisesti.
Jeesus sanoi, että Hän on...
Opetuslapset olivat Hänen vieressään.
Jeesus sanoi, että Pyhä Henki, Jumala, Isä, on Hänessä.
Jumalan Henki. Hän sanoi myös, -
että Hän tekee tekonsa Pyhän Hengen voimalla.
Kun Hän ajaa ulos Henkiä, Hän tekee sen Hengen voimalla.
Isä, Hänen Henkensä, asuu Pojassa.
Henki on opetuslasten kanssa.
Eräänä päivänä Hän on oleva teissä.
Minulla oli tunne.
R. T. Kendall kirjoitti eräässä kirjassaan: -
"Seurakunnista 90 prosenttia on sellaisia," -
"että jos Pyhä Henki poistuisi, kukaan ei huomaisi eroa."
Syynä on se, että Hän on luonamme.
Jos Hän olisi ihmisissä, he huomaisivat sen.
Seurakunnassa nykyään Pyhä Henki on luonamme, -
mutta Hän ei ole meissä.
En sano sitä kenestäkään tietystä henkilöstä. Ihminen itse tietää sen
Voisimme elää paljon korkeammalla tasolla, jos ymmärtäisimme, -
että Jumalan Henki on Jumala.
Hän on kaikkea sitä, mitä Isä on. Kun Hän tulee asumaan meihin, -
kaikki, mitä Hän antoi Pojalle, sama Henki...
Paavalin sanoin Henki, joka herätti Kristuksen kuolleista, asuu meissä.
Voima, joka nosti Kristuksen kuolleista, asuu meissä.
Saman Hengen kautta Jeesus teki ihmeitä ja tunnustekoja.
Sama Henki asuu meissä.
Tässä on avain.
Esitän tämän toisella tavalla.
Olet tässä.
Tämä on henkesi.
Näettekö sen?
Tehdään siitä vähän isompi.
Toivoa täytyy olla.
Tässä on henkenne.
Väritän Pyhän Hengen vihreällä. Se on täällä sisällä.
Se ei voi olla suurempi kuin henkesi.
Se on sen kokoinen kuin sille annettu tila.
Jos sille antaa pienen tilan, voimaa on vähän.
Iso tila - paljon voimaa.
Sanoin sen takia, -
että hengen ulkopuolella, hengen kotelona on sielu.
Jos Pyhä Henki on suurempi kuin henki, -
se alkaa toimia sielussa.
Jos se toimii suuremmalla alalla kuin hengessä, -
se toimisi sielussa. Se ei kuitenkaan tee sitä.
Se on hengellinen totuus! Henki hengessä, sielu sielussa.
Sielu voi toimia sielussa. Voimme profetoida sielullisesti.
Se ei ole kuitenkaan hengellä profetoimisen armolahja.
Jeesus sanoo murtumisprosessista, -
että saamme elämän kun luovumme siitä.
Kun sanotaan: "Ota ristisi ja seuraa minua," tarkoitetaan sielua.
Toisin sanoen Herra sanoo, että Hän haluaa murtaa sielumme.
Hän haluaa tehdä siitä läpäisevän.
Nyt henki voi kasvaa.
Henki voi kasvaa. Jumalan Henki kasvaa henkemme kanssa, -
niin että ulotumme itsemme ulkopuolelle.
Sielusta tulee kuuliainen astia Hengelle.
Voimme rakastaa Jumalaa paljon, sillä Henki kehottaa siihen.
Voimme tuntea Jumalan sydämen ja olla kestäväisiä.
Henki alkaa kasvaa ja ulottua sieluun.
Lopulta se koskettaa muita ihmisiä ympärillämme.
Palasin äskettäin Alabaman Montgomerystä.
Siellä nauhoitettiin TV-ohjelma. Se esitetään täällä piakkoin.
Lentokentällä minua oli vastassa tuntematon mies.
Olin 30 - 45 metrin päässä hänestä. Olin menossa matkatavarahihnalle.
Pystyin aistimaan hänet.
Tiesin hänen olevan siellä. Tiesin, kuka hän oli.
Heilautin hänelle kättä. Hän katsoi minua tarkasti.
Hän ei tuntenut minua. Hänellä oli minusta pelkkä kuva.
Olin hänestä etäällä.
Tunnistin hänet, ennen kuin hän näki minut kunnolla.
Mistä se johtuu?
Se on hengen työtä. Henki tunnistaa ja tuntee kaikki.
Jeesus sanoi: "Älä tuomitse lihan mukaan vaan hengen mukaan."
Miten tuomitaan hengen mukaan?
Liha ei voi tuomita henkeä. Sielu ei voi tuomita henkeä.
Kun Jeesus käskee tuomitsemaan hengen mukaan, -
miten se tapahtuu?
Hengellä täytyy olla kyky tunnistaa.
1. Kor. 2:ssa sanotaan, että Henki tietää kaiken.
Täytyy nähdä hengessä, mitä Henki tekee.
Kun henki kasvaa, pystyy tunnistamaan, mitä Jumala tekee.
Miten rukous kasvattaa henkeä?
Kun rukoilee hengessä, eritoten kielillä, -
1. Kor. 14:n mukaan kielillä puhuva rakentaa itseään.
Sana "rakentaa" liittyy erityisesti hengellisiin asioihin.
Meidän tulee profetoida lohduksi, rakennukseksi ja kehotukseksi.
Lohtu on sielullinen asia. Lohdu- tamme ihmisen sielua ja tunteita.
Lohdutamme hänen tahtoaan, kun hänen pitää kieltäytyä jostakin.
Lohdutamme hänen älyään, kun hän ei ymmärrä asioita.
Rohkaisu liittyy fyysisiin ominaisuuksiin.
Paavali sanoo: "Kehotan teitä antamaan ruumiinne" -
"eläviksi uhreiksi."
Kehotus liittyy lihaan. Lohtu liittyy sieluun.
Rakennus liittyy henkeen.
Rakennus tarkoittaa vahvistamista.
Kielilläpuhuva vahvistaa henkeään.
Pyhä Henki virtaa hengestämme. Hän asuu hengessämme.
Pyhä Henki meissä on yhtä suuri kuin tila, jonka Hänelle suomme.
Mitä suurempi tila, sitä suuremmaksi Hän kasvaa.
Samalla Hänen voimansa ja kaikki muu Hänessä kasvaa.
Joh. 16:12-15:n mukaan -
Pyhälle Hengelle kuuluu kaikki, mikä on Isän.
Isällä ei ole mitään sellaista, jota ei Hengellä olisi.
Joh. 16:12-15.
On tärkeää ymmärtää se.
Uskon, että Jumala haluaa muuttaa hengellisen kuivuuden, -
niin että alamme nähdä ihmeitä ja tunnustekoja.
Hän haluaa tehdä meistä seurakunta- ruumiin, joka tekee ihmeitä.
Meidän täytyy ymmärtää paremmin Jumalan teitä.
Tahdon opettaa tästä, jotta ymmärtäisitte, -
että Pyhä Hengen meissä asuva läsnäolo on arvokas -
meistä virtaavan voiman kannalta.
Kuvitellaan, että sinä olet tämä.
Pyhä Henki sisälläsi on herneen kokoinen.
Hän ei luultavasti saa herättää kuolleita kauttasi ensimmäisenä.
Hän voisi tehdä sen, mutta se ei voi olla jokapäiväistä.
Hän voi antaa meidän kokea sen kerran, -
mutta Hän haluaa meidän kasvavan.
Kun Jumalan Henki kasvaa meissä, -
alamme elää pysyvässä voimassa, ei enää hetkellisessä voimassa.
Alamme kokea päivittäin Hänen läsnäoloaan sisällämme.
Minulle on viime aikoina tapahtunut mielenkiintoisia asioita.
Ajattelin miestä nimeltään Brian Hayes.
Seuraavana päivänä Brian Hayes soitti minulle Skotlannista.
Hän soitti minulle, kun olin ajatellut häntä edellisenä päivänä.
Näin on käynyt kymmenisen kertaa kahden viikon aikana.
Tiedän etukäteen, kuka soittaa.
Ajattelen Tom Zovakia. Hän soittaa minulle.
Tiedän ennalta, kuka soittaa.
Mitä enemmän ja isommin Hän elää meissä, -
sitä voimakkaammin elämä yliluonnollisuudessa laajenee.
Siitä tulee jokapäiväistä.
Hänessä me elämme, liikumme ja olemme.
Elämän tarkoitus kasvaa.
Siinä missä ennen näki unia silloin tällöin, -
nyt niitä näkee joka yö.
Ennen näki näkyjä kerran kymmenessä vuodessa, nyt joka yö.
Näitä asioita on voinut tapahtua ympärillämme ennenkin, -
mutta nyt niitä tapahtuu meissä. On tapahtunut hengellinen muutos.
Onko tämä ymmärrettävää?
Jeesus sanoo Joh. 14:19:ssä: -
"Vielä vähän aikaa, niin maailma ei enää minua näe," -
"mutta te näette minut. Koska minä elän, niin tekin saatte elää."
"Minä olen Isässäni. Te olette minussa."
Jae 23: "Jos joku rakastaa minua, niin hän pitää minun sanani," -
"ja minun Isäni rakastaa häntä, ja me tulemme hänen tykönsä" -
"ja jäämme hänen tykönsä asumaan."
Isä tulee asumaan meihin.
Jeesus tulee asumaan meihin.
Tajuatko sitä?
Miten tämän sanoisin?
Juttelin tästä tilaisuudesta taannoin puhelimessa.
Sanoin: "Emme ymmärrä kaikkea, mitä Herra näyttää minulle."
"Toivon kirjoittavani tänään jotakin," -
"jota muut jalostavat 20 vuoden kuluttua."
"Avaan ihmisten silmiä, jotta he alkaisivat ymmärtää."
En teeskentele ymmärtäväni tätä kaikkea.
Avaan ihmisten silmiä.
Ihmiset ymmärtävät tästä paljon enemmän 20 - 30 vuoden päästä.
Isä asuu sinussa. Poika asuu sinussa.
"Me jäämme sinun tykösi asumaan."
Jos kysyisin, kuinka moni ei tiennyt, -
että Isä ja Poika asuvat heissä, -
monta kättä nousisi.
Monet pudistelevat päätään.
Hän ei ole vain Pyhä Henki. Hän on Jumala.
Hän ei ole vain Poika. Hän on Jumala.
Hän ei ole vain Isä. Hän on Jumala. He asuvat sinussa.
Kaikki se sisältyy siihen.
Jeesus sanoo Joh. 15:26:ssa: -
"Joka vihaa minua, se vihaa myös minun Isääni."
"Kun Puolustaja tulee, jonka minä lähetän teille Isän tyköä," -
"totuuden Henki, joka lähtee Isän tyköä, Hän on todistava minusta."
Apostolien teoissa sanotaan, että kun Pyhä Henki tulee, -
saatte voiman olla todistajiani Juudeassa, Samariassa -
ja Jerusalemissa aina maan ääriin asti.
Todistaminen tarkoittaa, -
että tekomme kertovat kaikille Jumalan olemassaoloa.
Miten Hän voi sanoa niin? Se on suuri vastuu.
Tekoni kertovat kaikille, että Jumala todella on olemassa.
Mitä sellaista teen, mikä kertoo, että Jumala on todella olemassa?
Teenkö mitään sellaista, mikä kertoo Jumalan olemassaolosta?
Meidän pitää kysyä sitä itseltämme.
Jumala on antanut meille kaiken tarvittavan.
Emme näe sen todellisuutta, koska meillä on tunnelinäkö -
emmekä ymmärrä, mitä Pyhä Henki on.
Annamme Pyhälle Hengelle pienen kaistaleen, johon sen pitää mahtua.
Pyhä Henki voisi tehdä suuria asioita.
Siitä tahdon puhua. Onko kysymyksiä?
Annan miettimisaikaa.
Pelkäät minun luulevan, ettet tunne Pyhää Henkeä, jos kysyt jotakin.
Kyse ei ole siitä.
Kysy pois.
Miten sinä saat henkesi kasvamaan, -
niin että Pyhä Henki voi täyttää sinua enemmän?
Rukoilen. Rukoilen hengessä ja kielillä.
Se on tärkein tapa vahvistaa henkeä.
Lisäksi olen yhä enenevässä määrin ymmärtämässä, -
että Jumala kasvattaa minua kaiken sen avulla, mitä minussa tapahtuu.
Eilen illalla olin lentokoneessa. Matkustin turistiluokassa.
En onnistunut saamaan parempaa paikkaa.
Olisin halunnut, mutta Jumalalla oli toinen suunnitelma.
Istuin käytäväpaikalla.
Vieressäni istui isokokoinen. Hän vei tilaa minun istuimeltani.
Hänen vieressään istui toinen isokokoinen.
Vaikutukset kertaantuivat minuun päin.
Luin kirjaa näin 3,5 tunnin ajan.
Matkustin Dallasista Bostoniin.
Istuimeni oli puoliksi vallattu.
Tilanne olisi voinut harmittaa minua.
Olisin voinut syytellä Jumalaa ja paholaista.
Sen sijaan ajattelin, että Jumala haluaa tehdä jotakin.
Halusin sitä itsekin. Jos uskon tähän, -
kenties kallistumiseni käytävän puolelle -
saisi käytävän toisella puolella olevan tuntemaan Herran.
Mitä jos se, mitä elämässäni sillä hetkellä tapahtui, -
oli kuin Paavalin elämästä, kun hän sanoi, -
että häntä lyötiin, jotta heidän ei tarvitsisi kärsiä sitä, -
hän taisteli petojen kanssa, jotta heidän ei tarvitsisi.
Mitä jos Jumala sen kokemuksen kautta -
koskettaisi käytävän toisella puolella istuvaa?
Hetkellinen epämukavuus ei ole mitään sen rinnalla, -
että toinen ihminen saisi tuntea Jumalan läsnäolon.
Hän alkoi jutella minulle.
Alan oppia, miten voin laajentaa henkeäni -
ymmärtämällä, että asioilla on aina jokin tarkoitus.
Todellinen syy ei ole epämukavuus, -
vaan se, mitä tapahtuu ympärillä oleville.
Jos uskon Jumalan Hengen säteilevän minusta, -
ihminen tuntee sen, jos menen hänen lähelleen.
Jos olisin pyöritellyt omia ongel- miani, olisin jäänyt siitä paitsi.
Kun alkaa ymmärtää sitä ja vaeltaa siinä, henki kasvaa.
Kun henki kasvaa, Jumala voi käyttää enemmän.
Kun Jumala käyttää, henki kasvaa. Alkaa positiivinen kierre.
Se, jolla on, annetaan enemmän.
Sitä me haluamme.
Kun alamme ymmärtää, että Jumala käyttää meitä, -
henki kasvaa, vaikka olisimme epämukavassa tilanteessa.
Raamatussa Jumala käyttää fyysisiä asioita ihmisten koskettamisessa.
Jotkut sanovat, että jos Paavalilla olisi ollut enemmän uskoa, -
hänen ei olisi tarvinnut olla hakattavana. Pötypuhetta!
Hän täytti sen, mikä vielä puuttui Kristuksen kärsimyksistä.
Miksi Paavali kirjoitti niin, jos se ei olisi totta?
On asioita, joita meidän on käytävä läpi.
Ne hyödyttävät muita, vaikka ne tuottaisivat meille harmia.
Nykyaikana me loukkaannumme niin helposti.
Näitkö, miten hän katsoi minua? Huomasitko hänen äänensävynsä?
Pikkuasiat saavat meidät pois tolaltamme.
Vihollinen haluaa pitää meidät kiireisinä.
Kun keskitymme siihen, sielumme kasvaa.
Ne ovat sielullisia asioita.
Täytyy katsoa syvemmälle, jotta ymmärtäisimme asiat hengellisesti.
Mitä jos Jumala johdatti henkilön puhumaan sinulle, -
koska Hän halusi osoittaa, miten syvää hengellisyytesi on?
Olen kehitellyt kaaviota pantavaksi internet-sivuillemme.
Se on kaavio hengellisestä kypsyydestä.
Kaikkihan pitävät itseään hyvin hengellisinä.
Hengellisen kypsyyden kaavio näyttää tällaiselta.
Käydään läpi Gal. 5.
Ulkokehällä on sadan prosentin hengellisyys.
Täällä on nolla.
Ihminen vastaa kyselyyn.
Selviää, mikä on hänen rakkautensa taso.
Missä on kärsivällisyys?
Missä on lempeys? Missä on itsehillintä?
Pian asia alkaa hahmottua.
Mitkä ovat vahvuutesi?
Jumala antaa asioiden tapahtua siellä, missä on heikkouksia, -
jotta tämä siirtyy tänne, tämä tänne ja tämä tänne.
Lopulta hengellinen elämämme on pyöreä.
Se ei enää muistuta hämähäkinseittiä.
Elämässä tapahtuu asioita, joita emme ymmärrä.
Haluamme, että henki kasvaa. Käsitä, missä Jumala toimii.
Hän ei toimi niin, että Hän lyö sinut maahan -
tai saa sinut hihkumaan riemusta.
Hän toimii tavoilla, joista et luultavasti pidä.
Hän haluaa, että sinulla on tasapainoinen, -
kypsä hengellinen elämä.
Sitä Hän haluaa. Henki kasvaa.
Kun nämä pisteet siirtyvät ulos päin, henki kasvaa.
Meistä tulee hedelmäntarkastajia.
Hengellisten hedelmien hedelmäntarkastajia
On helppoa tarkastaa hedelmää, jota ei ole olemassa.
Se ei vie lainkaan aikaa. Ei hedelmää.
Hän haluaa, että meistä tulee hengellisen hedelmän tarkastajia.
Älä sano olevasi hengellinen, jos sinulla ei ole hengen hedelmää.
Hengelliset ihmiset kantavat hengen hedelmää.
Persikkapuussa on persikoita.
Luumupuussa on luumuja.
Viinipuussa on rypäleitä.
Jos sinussa ei ole hedelmää, älä sano olevasi hengellinen.
Kaikkien ihmisten, ei vain profeettojen, -
on vaellettava hengen hedelmässä, jos he haluavat seurata kutsuaan.
Apostolisen kutsun saaneella on oltava apostolista hedelmää.
Evankelistan kutsun saaneella on oltava evankelista hedelmää.
Jokaisella on oltava kutsunsa mukaista hedelmää.
Olemme vastuussa tästä Pyhälle Hengelle.
Se, miten paljon teemme Hänelle tilaa, vastaa sitä, -
miten paljon elämässämme on voimaa.
Onko vielä kysymyksiä?
Kenneth Hagin sanoi monesti, -
että hänen piti rukoilla päivittäin kielillä 15 - 20 minuuttia, -
jotta akut latautuisivat. Mitä mieltä olet siitä?
En voi sanoa, että se on sääntö, mutta se tekee hyvää.
Se vahvistaa henkeä.
Pahat henget ovat hengellisiä olentoja.
Voiko lihani ajaa demonin tiehensä? Voiko sieluni ajaa sen tiehensä?
Ei. Miksi ei?
Monet karismaattiset helluntailaiset ajattelevat, -
että jos huudamme kovaan ääneen, vihollinen pelästyy ja pakenee.
Äänekästä, tuntitolkulla.
Luulemme, että sielullinen ilmaisu ajaa hengelliset olennot ulos.
Niillä ei ole mitään tekemistä tunteiden kanssa.
Kyseessä on arvovalta.
Arvovalta ei ole lihaa eikä sielua.
Arvovalta on henki.
Henki käskee henkeä.
Jos henki on pieni, pienet demonit tottelevat.
Jos henki on iso, voi ajaa ulos isoja demoneja.
Johannes Kastaja puhui tulevasta Messiaasta, -
jonka kengännauhoja hän ei ole arvollinen avaamaan.
Johannes sanoi, että Hän on korkeampiarvoinen kuin hän.
Johannes Kastaja ymmärsi tämän.
Kielilläpuhuminen vahvistaa henkeä, -
ja meistä tulee suurempia.
Henki meissä vahvistuu ja laajenee.
Henkesi ei voi ajaa mitään ulos. Se tekee tilaa Pyhälle Hengelle.
Pieni pilli, vähän vettä.
Iso putki, paljon vettä.
Kanava, valtavasti vettä.
Onko tämä järkeenkäypää? Minkä niistä haluat?
Ajattele pienen pientä pilliä.
Sellaista, jolla sekoitetaan juomaa.
En tarkoita isoa limupilliä, vaan pientä pilliä, -
josta hädin tuskin tulee tippa tai pari.
Vertaa sitä vesikanavaan.
Voit saada vesikanavan tai pillin.
Kumman haluat?
Hengessä rukoileminen ja kielillä rukoileminen -
kasvattavat putken kokoa.
Onko tämä ymmärrettävää?
Hyvä kysymys tai huomio.
Onko muita? John.
Mikä asema hengellisillä harjoituksilla on -
hengellisessä kasvussa?
Rukous, paasto, yksinäisyys, hiljaisuus, raittius ja antaminen -
ovat ensisijaisen tärkeitä, jos halutaan hengellistä kasvua.
Puhutaan vaikkapa paastosta, sillä se on monelle tuttua.
Tiedätkö, mikä on paastoamista vaikeampaa? Hiljaisuus.
Hiljaisuus
On jo vaikeaa olla puhumatta.
Ei televisiota, radiota, musiikkia, ihmisiä, ei mitään.
Vain sinä ja luonto.
Ensimmäinen huomio on se, -
ettei ikinä uskoisi, miten paljon voi pelätä yöllä.
Kokeilkaa sitä, te suuret Jumalan miehet.
Jokainen rasahdus on jotakin demonista.
Niin ainakin luulee.
Hengelliset harjoitukset murtavat sielun.
Mitä murtuneempi sielu, -
sitä helpompi hengen on virrata sen läpi.
Ne eivät saa tapahtumaan mitään. Ne eivät saa Jumalaa puhumaan.
Jumala ei puhu enemmän, vaikka vetäisimme 40 päivän vesipaaston.
Saatamme kuulla Hänen äänensä herkemmin.
Emme voi pakottaa Häntä. "Hyvä on. Älä paastoa enää. Minä puhun."
Jumalaa ei voi pakottaa puhumaan.
Se poistaa suomut silmiltä, jotta voimme nähdä.
Se poistaa vaikun korvasta, jotta voimme kuulla.
Se poistaa sydämen kovuuden, jotta voimme ottaa vastaan.
Se poistaa aivoista kuonan, jotta voimme ymmärtää.
Se murtaa sielun, jotta Henki voi hallita.
Henki harjoittaa sielua, jotta se mukautuu Jumalan tahtoon.
Suomennos: Marianne Tenetz